title: Регламент за изпълнение (ЕС) 2017/1473 на Комисията от 14 август 2017 година за изменение на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (Текст от значение за ЕИП. )

text:
               15.8.2017

               BG

               Официален вестник на Европейския съюз

               L 210/4

         РЕГЛАМЕНТ ЗА ИЗПЪЛНЕНИЕ (ЕС) 2017/1473 НА КОМИСИЯТА
   от 14 август 2017 година
   за изменение на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 33, параграф 3 и член 38, буква г) от него,
   като има предвид, че:

               (1)

               В приложение IV към Регламент (ЕО) № 1235/2008 на Комисията (2) се съдържа списък на контролните и надзорните органи, които са компетентни да извършват контрол и да издават сертификати в трети държави за целите на равностойността.

               (2)

               IOAS — акредитираща организация в областта на биологичното земеделие, уведоми Комисията, че е решила да отмени временно издадената от нея акредитация на Bolicert Ltd.

               (3)

               Съгласно член 12, параграф 1, буква в) от Регламент (ЕО) № 1235/2008 Комисията може по всяко време да замрази включването на контролен орган от списъка в приложение IV към посочения регламент в зависимост от получената информация или ако контролният орган не е предоставил необходимата информация.

               (4)

               Дружеството Bolicert Ltd беше приканено от Комисията да представи валиден сертификат за акредитация и да вземе подходящи и навременни мерки за коригиране на положението в съответствие с изискванията на Регламент (ЕО) № 834/2007, но не отговори в определения срок. По тази причина вписването на Bolicert Ltd в приложение IV към Регламент (ЕО) № 1235/2008 следва да се отмени временно до предоставянето на задоволителна информация.

               (5)

               Поради това приложение IV към Регламент (ЕО) № 1235/2008 следва да бъде съответно изменено.

               (6)

               Мерките, предвидени в настоящия регламент, са в съответствие със становището на Комитета по биологично производство,

         ПРИЕ НАСТОЯЩИЯ РЕГЛАМЕНТ:
   Член 1
   Вписването, отнасящо се до „Bolicert Ltd“ в приложение IV към Регламент (ЕО) № 1235/2008, се заличава.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 август 2017 година.

            За Комисията

            Председател

         Jean-Claude JUNCKER

      (1)  ОВ L 189, 20.7.2007 г., стр. 1.

      (2)  Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).


title: Регламент за изпълнение (ЕС) № 688/2011 на Комисията от 18 юли 2011 година за дерогация за 2011 г. от Регламент (ЕО) № 501/2008 чрез установяване на допълнителен график за представяне и подбор на програми за информиране и насърчаване в сектора на пресните плодове и зеленчуци на вътрешния пазар и в трети страни

text:
               19.7.2011

               BG

               Официален вестник на Европейския съюз

               L 188/6

         РЕГЛАМЕНТ ЗА ИЗПЪЛНЕНИЕ (ЕС) № 688/2011 НА КОМИСИЯТА
   от 18 юли 2011 година
   за дерогация за 2011 г. от Регламент (ЕО) № 501/2008 чрез установяване на допълнителен график за представяне и подбор на програми за информиране и насърчаване в сектора на пресните плодове и зеленчуци на вътрешния пазар и в трети страни
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 3/2008 на Съвета от 17 декември 2007 г. относно действията за информиране и насърчаване, свързани със селскостопанските продукти на вътрешния пазар и в трети страни (1), и по-специално член 15 от него,
   като има предвид, че:

               (1)

               В член 3, параграф 1, буква в) от Регламент (ЕО) № 3/2008 се предвижда, че секторите и продуктите, които могат да бъдат предмет на действията за информиране и насърчаване, финансирани изцяло или частично от бюджета на Съюза, се определят преди всичко от необходимостта да се решават специфичните или свързани с конюнктурата проблеми в даден сектор.

               (2)

               В член 3, параграф 2, буква а) от Регламент (ЕО) № 3/2008 се предвижда, че продуктите, които могат да бъдат предмет на действията за информиране и насърчаване, финансирани изцяло или частично от бюджета на Съюза, са предимно продукти, за които съществуват възможности за износ или пласмент на потенциални нови пазари в трети страни, по-конкретно без право на възстановявания.

               (3)

               Секторът на пресните плодове и зеленчуци беше засегнат от безпрецедентната криза във връзка с епидемията, предизвикана от бактерията Escherichia coli. Епидемията доведе до спад на доверието на потребителите, който се прояви чрез сериозно понижение на потреблението. Ето защо е целесъобразно да бъде повишено доверието на потребителите в пресните плодове и зеленчуци, произвеждани в Съюза.

               (4)

               Тази криза в доверието също така предизвика остри икономически затруднения, които рискуват да застрашат икономическото оцеляване на немалък брой стопанства в сектора на пресните плодове и зеленчуци на Съюза. Ето защо е целесъобразно да бъдат увеличени възможностите за износ към трети държави на пресни плодове и зеленчуци, произведени в Съюза.

               (5)

               В тази връзка изглежда уместно на професионалните организации от сектора на пресните плодове и зеленчуци да се предложи възможност за съфинансиране от страна на Съюза в рамките на Регламент (ЕО) № 3/2008, както и правомощия в близките седмици да представят пред националните компетентни органи програми за информиране и насърчаване, сред които да бъде направен подбор и бъдат приети от Комисията до края на текущата година. Тези програми ще могат да бъдат представяни извън годишния цикъл на приемане на програми и извън обичайния график, установен в член 8 и член 11 от Регламент (ЕО) № 501/2008 на Комисията от 5 юни 2008 г. за определяне на подробни правила за прилагане на Регламент (ЕО) № 3/2008 на Съвета относно действията за информиране и насърчаване, свързани със селскостопанските продукти на вътрешния пазар и в трети страни (2).

               (6)

               Следователно има основания за дерогация за програмите за информиране и насърчаване в сектора на пресните плодове и зеленчуци на вътрешния пазар и в трети страни за 2011 г. от Регламент (ЕО) № 501/2008.

               (7)

               Управителният комитет за общата организация на селскостопанските пазари не е представил становище в рамките на срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Без да се засяга обичайният годишен график, предвиден в член 8, параграф 1, втора алинея и член 11, параграфи 1 и 3 от Регламент (ЕО) № 501/2008 за 2011 г., се въвежда следният допълнителен график за програмите за информиране и насърчаване на сектора на пресните плодове и зеленчуци на вътрешния пазар и в трети страни:

               а)

               представителни професионални и междупрофесионални организации от сектора на пресните плодове и зеленчуци могат да представят своите програми на държавите-членки до 16 август 2011 г.;

               б)

               държавите-членки изпращат на Комисията временен списък на избраните програми най-късно до 15 септември 2011 г.;

               в)

               най-късно до 15 ноември 2011 г. Комисията решава кои програми може да съфинансира.

         Член 2
   Настоящият регламент влиза в сила на седмия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 юли 2011 година.

            За Комисията

            Председател

         José Manuel BARROSO

      (1)  ОВ L 3, 5.1.2008 г., стр. 1.

      (2)  ОВ L 147, 6.6.2008 г., стр. 3.


title: Регламент за изпълнение (ЕС) 2016/1212 на Комисията от 25 юли 2016 година за определяне на технически стандарти за изпълнение по отношение на стандартните процедури и формуляри за предоставяне на информация в съответствие с Директива 2009/65/ЕО на Европейския парламент и на Съвета (Текст от значение за ЕИП)

text:
                  26.7.2016

                  BG

                  Официален вестник на Европейския съюз

                  L 199/6

            РЕГЛАМЕНТ ЗА ИЗПЪЛНЕНИЕ (ЕС) 2016/1212 НА КОМИСИЯТА
      от 25 юли 2016 година
      за определяне на технически стандарти за изпълнение по отношение на стандартните процедури и формуляри за предоставяне на информация в съответствие с Директива 2009/65/ЕО на Европейския парламент и на Съвета
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2009/65/ЕО на Европейския парламент и на Съвета от 13 юли 2009 година относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК) (1), и по-специално член 99д, параграф 3 от нея,
      като има предвид, че:

                  (1)

                  Целесъобразно е да се определят общи процедури и формуляри за предоставяне на информация на Европейския орган за ценни книжа и пазари (ESMA) от страна на компетентните органи по отношение на налаганите от тях санкции и мерки в съответствие с посоченото в член 99д от Директива 2009/65/ЕО.

                  (2)

                  За да се даде възможност на ESMA правилно да определя и регистрира информацията относно санкциите и мерките, налагани в съответствие с член 99 от Директива 2009/65/ЕО, е целесъобразно от компетентните органи да се изисква да предоставят в подробности и по хармонизиран начин тази информация относно санкциите и мерките, за които е направено уведомление.

                  (3)

                  Необходимо е да се избегне евентуално двойно вписване и неблагоприятни спорове за компетентност между множество докладващи органи в рамките на една държава членка. Определянето от всяка държава членка на единно звено за контакт с ESMA е най-ефективният и създаващ най-малко тежест начин за постигането на тази цел.

                  (4)

                  С оглед на включването на значима информация в годишния доклад относно санкциите и мерките, която ESMA трябва да публикува в съответствие с член 99д, параграф 1 от Директива 2009/65/ЕО, компетентните органи следва да докладват информацията, като използват специални формуляри, в които ясно се посочва кои членове на Директива 2009/65/ЕО са били нарушени.

                  (5)

                  С докладването на административните санкции и мерки, публично оповестени в съответствие с член 99д, параграф 2 от Директива 2009/65/ЕО, следва ясно да се определят санкциите и мерките, като се представят достатъчно подробно данни. Поради това е целесъобразно да се определи формуляр, който да се използва от компетентните органи за тази цел.

                  (6)

                  Настоящият регламент е изготвен въз основа на проекта на технически стандарти за изпълнение, предаден на Комисията от ESMA.

                  (7)

                  ESMA не проведе открити обществени консултации по проекта на технически стандарти за изпълнение, въз основа на който е изготвен настоящият регламент, нито анализира потенциалните разходи и ползи, свързани с въвеждането на стандартни формуляри и процедури, за съответните компетентни органи, тъй като това би било непропорционално по отношение на техния обхват и въздействие, като се има предвид това, че адресати на техническите стандарти за изпълнение ще са само националните компетентни органи на държавите членки, а не участниците на пазара. ESMA поиска становището на Групата на участниците от сектора на ценните книжа и пазарите, създадена с член 37 от Регламент (ЕС) № 1095/2010 на Европейския парламент и на Съвета (2),

            ПРИЕ НАСТОЯЩИЯ РЕГЛАМЕНТ:
      Член 1
      Звена за контакт
      1.   За всяка държава членка компетентните органи определят единно звено за контакт, което да изпраща посочената в членове 2 и 3 информация и да провежда комуникацията по всички въпроси, свързани с предаването на тази информация.
      2.   Компетентните органи уведомяват Европейския орган за ценни книжа и пазари (ESMA) за посоченото в параграф 1 звено за контакт.
      3.   ESMA определя звено за контакт, което да получава посочената в член 2 информация и да провежда комуникацията по всички въпроси, свързани с получаването на посочената в членове 2 и 3 информация.
      4.   ESMA публикува на своя уебсайт посоченото в параграф 3 звено за контакт.
      Член 2
      Ежегодно предоставяне на обобщена информация
      Компетентните органи предоставят на ESMA информацията, посочена в член 99д, параграф 1 от Директива 2009/65/ЕО, като попълват формуляра, изложен в приложение I към настоящия регламент.
      Тази информация се отнася за всички санкции и мерки, наложени през предходната календарна година.
      Формулярът се попълва и изпраща на ESMA чрез електронна поща, като се използва звеното за контакт, посочено в член 1, параграф 3, не по-късно от 31 март всяка година.
      Член 3
      Процедури и формуляри за докладване
      1.   Компетентните органи докладват на ESMA административните санкции и мерки, посочени в член 99д, параграф 2 от Директива 2009/65/ЕО, като използват съществуващите интерфейси на информационната система и свързаната с нея база данни, създадени от ESMA за управление на получаването, съхранението и публикуването на информацията за тези административни санкции и мерки в съответствие с член 99д от Директива 2009/65/ЕО.
      2.   Административните санкции и мерки се предоставят на ESMA под формата на файл за докладване в определения в приложение II формат.
      Член 4
      Анулиране и актуализиране на докладите
      1.   Когато компетентен орган желае да анулира съществуващ файл за докладване, който преди това е представил на ESMA в съответствие с член 3, той отменя съществуващия доклад и изпраща нов файл за докладване.
      2.   Когато компетентен орган желае да актуализира съществуващ файл за докладване, който преди това е представил на ESMA в съответствие с член 3, той отново представя файла за докладване с актуализираната информация.
      Член 5
      Влизане в сила и прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 25 юли 2016 година.

               За Комисията

               Председател

            Jean-Claude JUNCKER

         (1)  ОВ L 302, 17.11.2009 г., стр. 32.

         (2)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).

         ПРИЛОЖЕНИЕ I

            Формуляр за ежегодно предоставяне на обобщена информация относно всички наложени санкции и мерки

         Текст на изображението

            Обобщена информация относно всички санкции и мерки, наложени от
            [наименование на компетентния орган] през [година]
            ИЗПРАЩАЧ:
            Държава членка:
            Компетентен орган:
            Адрес:
            (Координати за връзка с определеното лице за контакт)
            Име:
            Телефон:
            Електронна поща:
            ПОЛУЧАТЕЛ:
            ESMA
            (Координати за връзка с определеното лице за контакт)
            Име:
            Телефон:
            Електронна поща:
            Уважаема г-жо/Уважаеми г-н [да се впише съответното име],
            В съответствие с член 99д, параграф 1 от Директива 2009/65/ЕО бих искал(а) да Ви предоставя обобщена информация относно всички санкции и мерки, наложени от [наименование на компетентния орган].
            Санкции:
            Член от Директива 2009/65/ЕО, транспониран чрез националните разпоредби, които са нарушени
            Брой на санкциите, наложени през докладвания период
            Размер на санкциите, наложени през докладвания период
            [номер на член, параграф, алинея]
            [брой на санкциите]
            [размер на санкциите (*)]
            Общо санкции
            [общ брой на санкциите (†)]
            [общ размер на санкциите (*) (†)]
            (*) Моля, въведете стойност в евро или в национална валута. Ако съответните санкции се отнасят не само за нарушения, свързани със съответния член от Директива 2009/65/ЕО, но и за други разпоредби, към всяка стойност се добавя „ОБЩА СУМА“.
            (†) Понеже санкциите може да са наложени за нарушаване на повече от една законодателна разпоредба, е възможно сумата на отделните редове (брой/размер на санкциите) да не съответства на общия брой/размер на наложените санкции.

         Текст на изображението

            Мерки:
            Член от Директива 2009/65/ЕО, транспониран чрез националните разпоредби, които са нарушени
            Брой на мерките, наложени през докладвания период
            [номер на член, параграф, алинея]
            [брой на мерките]
            Общо мерки
            [общ брой на мерките (†)]
            (†) Понеже санкциите може да са наложени за нарушаване на повече от една законодателна разпоредба, е възможно сумата на броя на мерките за всички редове да не съответства на общия брой наложени мерки.
            С уважение,
            [подпис]

         ПРИЛОЖЕНИЕ II

            Формуляр за докладване на публично оповестените административни санкции или мерки

         Текст на изображението

            Поле
            Описание
            Вид
            Правна рамка
            Съкращение на законодателния акт на Съюза, в съответствие с който е наложена административната санкция или мярка.
            Задължително
            Държава членка
            Съкращение на държавата членка на компетентния орган, който представя административната санкция или мярка
            Задължително
            Идентификатор на субекта
            Идентификационен код, използван за еднозначно идентифициране на правния субект, на който е наложена административната санкция или мярка.
            Задължително
            Идентификатор на органа
            Идентификатор на компетентния орган, който представя административната санкция или мярка
            Задължително
            Правна рамка на субекта
            Съкращение на законодателния акт на Съюза, който се прилага по отношение на субекта, на който е наложена административната санкция или мярка.
            Задължително
            Пълно наименование на субекта
            Пълно наименование на субекта, на който е наложена административната санкция или мярка
            По избор
            Пълно име на лицето
            Пълно име на лицата, на които е наложена административна санкция или мярка
            Задължително (само за физически лица)
            Наложил санкцията или мярката НКО
            Съкращение на компетентния орган, който е наложил административната санкция или мярка
            Задължително
            Свободен текст
            Текст на административната санкция или мярка на основния език
            Задължително
            Свободен текст
            Текст на административната санкция или мярка на друг език (*)
            По избор
            Дата
            Дата, на която компетентният орган е наложил административната санкция или мярка
            Задължително
            Дата на изтичане
            Дата, на която изтича периодът на приложение на административната санкция или мярка
            По избор
            (*) „Друг език“ би могъл да бъде или език, който обичайно се използва в сферата на международните финанси, или друг официален език на държавата членка.


title: Регламент за изпълнение (ЕС) № 465/2014 на Комисията от 6 май 2014 година за установяване на стандартни стойности при внос с цел определяне на входната цена на някои плодове и зеленчуци

text:
               7.5.2014

               BG

               Официален вестник на Европейския съюз

               L 134/40

         РЕГЛАМЕНТ ЗА ИЗПЪЛНЕНИЕ (ЕС) № 465/2014 НА КОМИСИЯТА
   от 6 май 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 май 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  37,5

                  MK

                  101,4

                  TN

                  109,1

                  TR

                  97,3

                  ZZ

                  86,3

                  0707 00 05

                  MA

                  35,6

                  MK

                  51,1

                  TR

                  125,0

                  ZZ

                  70,6

                  0709 93 10

                  MA

                  70,8

                  TR

                  113,5

                  ZA

                  31,4

                  ZZ

                  71,9

                  0805 10 20

                  EG

                  47,3

                  IL

                  73,9

                  MA

                  45,0

                  TN

                  68,6

                  TR

                  63,3

                  ZZ

                  59,6

                  0805 50 10

                  MA

                  35,6

                  TR

                  96,3

                  ZZ

                  66,0

                  0808 10 80

                  AR

                  109,1

                  BR

                  87,6

                  CL

                  115,7

                  CN

                  98,6

                  MK

                  30,8

                  NZ

                  135,5

                  US

                  158,7

                  ZA

                  111,3

                  ZZ

                  105,9

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 765/2014 на Комисията от 11 юли 2014 година относно класирането на някои стоки в Комбинираната номенклатура

text:
               16.7.2014

               BG

               Официален вестник на Европейския съюз

               L 209/7

         РЕГЛАМЕНТ ЗА ИЗПЪЛНЕНИЕ (ЕС) № 765/2014 НА КОМИСИЯТА
   от 11 юли 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така за всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юли 2014 година.

            За Комисията,

            от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Смес от замразени плодове, състояща се от (в % тегловни):

                              ягоди

                              (55)

                              банани

                              (20)

                              ананас

                              (15)

                              боровинки

                              (10)

                        Продуктът се поставя в пликове, съдържащи замразените плодове на парчета и готови за разбиване в блендер.

                  0811 10 90

                  Класирането се определя от разпоредбите на общи правила 1, 3, буква б) и 6 за тълкуване на Комбинираната номенклатура и от описанието на кодове по КН 0811, 0811 10 и 0811 10 90.
                  Продуктът е смес от различни замразени плодове. Неговият основен характер се определя от ягодите, тъй като те са преобладаващата съставка на продукта.
                  Следователно продуктът трябва да бъде класиран в код по КН 0811 10 90 като ягоди.


title: Регламент за изпълнение (ЕС) 2015/2017 на Комисията от 11 ноември 2015 година за определяне на технически стандарти за изпълнение по отношение на коригираните коефициенти за изчисляване на капиталовото изискване за валутен риск за фиксираните спрямо еврото валути в съответствие с Директива 2009/138/ЕО на Европейския парламент и на Съвета (Текст от значение за ЕИП)

text:
               12.11.2015

               BG

               Официален вестник на Европейския съюз

               L 295/21

         РЕГЛАМЕНТ ЗА ИЗПЪЛНЕНИЕ (ЕС) 2015/2017 НА КОМИСИЯТА
   от 11 ноември 2015 година
   за определяне на технически стандарти за изпълнение по отношение на коригираните коефициенти за изчисляване на капиталовото изискване за валутен риск за фиксираните спрямо еврото валути в съответствие с Директива 2009/138/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 109а, параграф 2, буква в) от нея,
   като има предвид, че:

               (1)

               Корекциите, предвидени в настоящия регламент, вземат предвид подробните критерии, посочени в член 188, параграф 5 от Делегиран регламент (ЕС) 2015/35 на Комисията (2).

               (2)

               С цел да се осигури последователно третиране на фиксираните спрямо еврото валути при изчисляването на капиталовото изискване за валутния риск, следва да се определят коригирани коефициенти за валутния риск, свързан с обменните курсове между еврото и валутите, фиксирани към еврото, както и по отношение на валутните курсове между две валути, фиксирани към еврото.

               (3)

               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.

               (4)

               Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) № 1094/2010 на Европейския парламент и на Съвета (3),

         ПРИЕ НАСТОЯЩИЯ РЕГЛАМЕНТ:
   Член 1
   Коригирани коефициенти за валутен риск, когато еврото е местната или чуждестранната валута
   Когато местната или чуждестранната валута е евро, за целите на член 188, параграфи 3 и 4 от Делегиран регламент (ЕС) 2015/35 коефициентът в размер на 25 % се заменя със:

               а)

               0,39 %, когато другата валута е датска крона (DKK);

               б)

               1,81 %, когато другата валута е лев (BGN);

               в)

               2,18 %, когато другата валута е западноафрикански CFA франк (BCEAO) (XOF);

               г)

               1,96 %, когато другата валута е централноафрикански CFA франк (BEAC) (XAF);

               д)

               2,00 %, когато другата валута е коморски франк (KMF).

         Член 2
   Коригирани коефициенти за валутен риск, когато курсът на местната и чуждестранната валута е фиксиран към еврото
   За целите на член 188, параграфи 3 и 4 от Делегиран регламент (ЕС) 2015/35 коефициентът в размер на 25 % се заменя със:

               а)

               2,24 %, когато двете валути са DKK и BGN;

               б)

               2,62 %, когато двете валути са DKK и XOF;

               в)

               2,40 %, когато двете валути са DKK и XAF;

               г)

               2,44 %, когато двете валути са DKK и KMF;

               д)

               4,06 %, когато двете валути са BGN и XOF;

               е)

               3,85 %, когато двете валути са BGN и XАF;

               ж)

               3,89 %, когато двете валути са BGN и KMF;

               з)

               4,23 %, когато двете валути са XOF и XАF;

               и)

               4,27 %, когато двете валути са XOF и KMF;

               й)

               4,04 %, когато двете валути са XАF и KMF.

         Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2015 година.

            За Комисията

            Председател

         Jean-Claude JUNCKER

      (1)  ОВ L 335, 17.12.2009 г., стр. 1.

      (2)  Делегиран регламент (ЕС) 2015/35 на Комисията от 10 октомври 2014 г. за допълнение на Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност (Платежоспособност II) (ОВ L 12, 17.1.2015 г., стр. 1).

      (3)  Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).


title: Регламент за изпълнение (ЕС) № 1130/2014 на Комисията от 22 октомври 2014 година за откриване на тарифна квота за 2015 г., приложима към вноса в Европейския съюз на някои стоки с произход от Норвегия, получени от преработката на селскостопански продукти, включени в обхвата на Регламент (ЕС) № 510/2014 на Европейския парламент на Съвета

text:
               24.10.2014

               BG

               Официален вестник на Европейския съюз

               L 305/104

         РЕГЛАМЕНТ ЗА ИЗПЪЛНЕНИЕ (ЕС) № 1130/2014 НА КОМИСИЯТА
   от 22 октомври 2014 година
   за откриване на тарифна квота за 2015 г., приложима към вноса в Европейския съюз на някои стоки с произход от Норвегия, получени от преработката на селскостопански продукти, включени в обхвата на Регламент (ЕС) № 510/2014 на Европейския парламент на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (1), и по-специално член 16, параграф 1, буква а) от него,
   като взе предвид Решение 2004/859/ЕО на Съвета от 25 октомври 2004 г. относно сключване на Споразумение под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (2), и по-специално член 3 от него,
   като има предвид, че:

               (1)

               В Протокол № 2 към Споразумението между Европейската икономическа общност и Кралство Норвегия от 14 май 1973 г. (3) (наричано по-долу „Двустранното споразумение за свободна търговия между Европейската икономическа общност и Кралство Норвегия“) и в Протокол № 3 към Споразумението за ЕИП (4) е определен търговският режим за някои селскостопански и преработени селскостопански продукти между договарящите се страни.

               (2)

               В Протокол № 3 към Споразумението за ЕИП се предвижда мито с нулева ставка за води, подсладени със захар или други подсладители или ароматизирани, класирани в код по КН 2202 10 00, и други безалкохолни напитки, несъдържащи продукти от позиции 0401 — 0404 или мазнини от продуктите от позиции 0401 — 0404, класирани в код по КН 2202 90 10.

               (3)

               Прилагането на нулевата митническа ставка за посочените води и други напитки беше преустановено за неопределен период от време за Норвегия със Споразумението под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (5) (наричано по-долу „Споразумението под формата на размяна на писма“), което беше одобрено с Решение 2004/859/ЕО. В съответствие със Споразумението под формата на размяна на писма безмитният внос на стоки с кодове по КН 2202 10 00 и ex 2202 90 10 с произход от Норвегия се разрешава само в рамките на безмитна квота. За внос, който надхвърля определената квота, трябва да се заплаща мито.

               (4)

               С Регламент за изпълнение (ЕС) № 1322/2013 на Комисията (6) бе предвидено временното преустановяване на безмитния режим да не бъде прилагано по отношение на вноса в Съюза на посочените води и напитки в периода от 1 януари до 31 декември 2014 г., като по този начин на тези стоки бе предоставен неограничен безмитен достъп до Съюза.

               (5)

               Трябва да бъде открита тарифната квота за посочените води и напитки за 2015 г. в съответствие със Споразумението под формата на размяна на писма. Последната годишна квота за посочените продукти беше открита за 2013 г. с Регламент за изпълнение (ЕС) № 1085/2012 на Комисията (7).Тъй като за 2014 г. не беше открита годишна квота, е целесъобразно размерът на квотата за 2015 г. да остане същият като този за 2013 г.

               (6)

               С Регламент (ЕИО) № 2454/93 на Комисията (8) се определят правилата за управление на тарифните квоти. Откритата с настоящия регламент тарифна квота следва да се управлява по тези правила.

               (7)

               Мерките, предвидени в настоящия регламент, са в съответствие със становището на Комитета по хоризонталните въпроси, засягащи търговията с преработени селскостопански продукти, които не са включени в приложение I,

         ПРИЕ НАСТОЯЩИЯ РЕГЛАМЕНТ:
   Член 1
   1.   От 1 януари до 31 декември 2015 г. за посочените в приложението стоки с произход от Норвегия ще бъде открита безмитната тарифна квота, упомената в същото приложение, при определените в него условия.
   2.   По отношение на стоките, посочени в приложението към настоящия регламент, се прилагат правилата за произход, определени в Протокол № 3 към Споразумението между Европейската икономическа общност и Кралство Норвегия от 14 май 1973 г.
   3.   За внесените количества, които надвишават размера на квотата, се прилага преференциална митническа ставка от 0,047 EUR/литър.
   Член 2
   Тарифната квота на Съюза, посочена в член 1, параграф 1, се управлява от Комисията в съответствие с членове 308а, 308б и 308в от Регламент (ЕИО) № 2454/93.
   Член 3
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 1 януари 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 октомври 2014 година.

            За Комисията

            Председател

         José Manuel BARROSO

      (1)  ОВ L 150, 20.5.2014 г., стр. 1.

      (2)  ОВ L 370, 17.12.2004 г., стр. 70.

      (3)  ОВ L 171, 27.6.1973 г., стр. 2.

      (4)  ОВ L 1, 3.1.1994 г., стр. 3.

      (5)  ОВ L 370, 17.12.2004 г., стр. 72.

      (6)  Регламент за изпълнение (ЕС) № 1322/2013 на Комисията от 11 декември 2013 г. за предоставяне на неограничен безмитен достъп в Съюза за 2014 г. на някои стоки с произход от Норвегия, получени от преработката на селскостопански продукти, включени в обхвата на Регламент (ЕО) № 1216/2009 на Съвета (ОВ L 333, 12.12.2013 г., стр. 68).

      (7)  Регламент за изпълнение (ЕС) № 1085/2012 на Комисията от 20 ноември 2012 г. за откриване на тарифна квота за 2013 г., приложима към вноса в Европейския съюз на някои стоки с произход от Норвегия, получени от преработката на селскостопански продукти, включени в обхвата на Регламент (ЕО) № 1216/2009 на Съвета (ОВ L 322, 21.11.2012 г., стр. 2).

      (8)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).

      ПРИЛОЖЕНИЕ
      Безмитна тарифна квота за 2015 г., приложима към вноса в Съюза на някои стоки с произход от Норвегия

                  Пореден номер

                  Код по КН

                  Описание на стоките

                  Размер на квотата

                  09.0709

                  2202 10 00

                              —

                              Води, включително минералните води и газираните води, подсладени със захар или други подсладители или ароматизирани

                  17,303 милиона литра

                  ex 2202 90 10

                              —

                              Други безалкохолни напитки, подсладени със захар (захароза или инвертна захар)


title: Регламент за изпълнение (ЕС) № 1354/2013 на Комисията от 17 декември 2013 година за изключване на подучастъци 27 и 28.2 на ICES от определени ограничения на риболовното усилие за 2014 г. съгласно Регламент (ЕО) № 1098/2007 на Съвета за създаване на многогодишен план за запасите от треска в Балтийско море и за риболовните предприятия, които експлоатират тези запаси

text:
               18.12.2013

               BG

               Официален вестник на Европейския съюз

               L 341/34

         РЕГЛАМЕНТ ЗА ИЗПЪЛНЕНИЕ (ЕС) № 1354/2013 НА КОМИСИЯТА
   от 17 декември 2013 година
   за изключване на подучастъци 27 и 28.2 на ICES от определени ограничения на риболовното усилие за 2014 г. съгласно Регламент (ЕО) № 1098/2007 на Съвета за създаване на многогодишен план за запасите от треска в Балтийско море и за риболовните предприятия, които експлоатират тези запаси
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1098/2007 на Съвета от 18 септември 2007 г. за създаване на многогодишен план за запасите от треска в Балтийско море и за риболовните предприятия, които експлоатират тези запаси, за изменение на Регламент (ЕИО) № 2847/93 и за отмяна на Регламент (ЕО) № 779/97 (1), и по-специално член 29, параграф 2 от него,
   като има предвид, че:

               (1)

               Разпоредбите за ограничаване на риболовното усилие за запасите от треска в Балтийско море са посочени в Регламент (ЕО) № 1098/2007.

               (2)

               Въз основа на Регламент (ЕО) № 1098/2007 в приложение II към Регламент (ЕС) № 1180/2013 на Съвета (2) се въвеждат ограничения на риболовното усилие в Балтийско море за 2014 г.

               (3)

               Съгласно член 29, параграф 2 от Регламент (ЕО) № 1098/2007 Комисията може да изключи подучастъци 27 и 28.2 от обхвата на определените ограничения на риболовното усилие, ако за последния отчетен период уловът на треска е бил под определен праг.

               (4)

               Като се вземат предвид представените от държавите членки доклади и препоръката на Научния, технически и икономически комитет по рибарство, през 2014 г. подучастъци 27 и 28.2 на ICES следва да се изключат от обхвата на посочените ограничения на риболовното усилие.

               (5)

               Регламент (ЕС) № 1180/2013 ще се прилага от 1 януари 2014 г. За да се осигури съгласуваност с посочения регламент, настоящият регламент следва също да се прилага от 1 януари 2014 г.

               (6)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   През 2014 г. разпоредбите на член 8, параграф 1, буква б) и параграфи 3, 4 и 5 от Регламент (ЕО) № 1098/2007 не се прилагат за подучастъци 27 и 28.2 на ICES.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.

   Той се прилага от 1 януари 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 декември 2013 година.

            За Комисията

            Председател

         José Manuel BARROSO

      (1)  ОВ L 248, 22.9.2007 г., стр. 1.

      (2)  Регламент (ЕС) № 1180/2013 на Съвета от 19 ноември 2013 г. за определяне на възможностите за риболов на определени рибни запаси и групи рибни запаси, приложими в Балтийско море, за 2014 г. (ОВ L 313, 22.11.2013 г., стр. 4).


title: Регламент за изпълнение (ЕС) № 969/2012 на Комисията от 19 октомври 2012 година за установяване на стандартни стойности при внос с цел определяне на входната цена на някои плодове и зеленчуци

text:
               20.10.2012

               BG

               Официален вестник на Европейския съюз

               L 290/9

         РЕГЛАМЕНТ ЗА ИЗПЪЛНЕНИЕ (ЕС) № 969/2012 НА КОМИСИЯТА
   от 19 октомври 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 октомври 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  67,8

                  MK

                  39,0

                  ZZ

                  53,4

                  0707 00 05

                  MK

                  30,8

                  TR

                  133,0

                  ZZ

                  81,9

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,1

                  CL

                  97,2

                  TR

                  89,8

                  ZA

                  92,9

                  ZZ

                  91,8

                  0806 10 10

                  BR

                  277,7

                  MK

                  80,9

                  TR

                  149,0

                  ZZ

                  169,2

                  0808 10 80

                  AR

                  216,2

                  MK

                  29,8

                  NZ

                  139,3

                  US

                  143,5

                  ZA

                  93,1

                  ZZ

                  124,4

                  0808 30 90

                  CN

                  92,8

                  TR

                  113,5

                  ZZ

                  103,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 1206/2011 на Комисията от 22 ноември 2011 година за определяне на изисквания за идентификация на въздухоплавателните средства с цел наблюдение в рамките на системата Единно европейско небе текст от значение за ЕИП

text:
               23.11.2011

               BG

               Официален вестник на Европейския съюз

               L 305/23

         РЕГЛАМЕНТ ЗА ИЗПЪЛНЕНИЕ (ЕС) № 1206/2011 НА КОМИСИЯТА
   от 22 ноември 2011 година
   за определяне на изисквания за идентификация на въздухоплавателните средства с цел наблюдение в рамките на системата Единно европейско небе
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 552/2004 на Европейския парламент и на Съвета от 10 март 2004 година относно оперативната съвместимост на европейската мрежа за управление на въздушното движение (Регламент за оперативна съвместимост) (1), и по-специално член 3, параграф 5 от него,
   като има предвид, че:

               (1)

               Комисията даде мандат на Евроконтрол съгласно член 8, параграф 1 от Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на единно европейско небе (Рамков регламент) (2) да разработи изисквания за функционирането и оперативната съвместимост на наблюдението в рамките на европейската мрежа за управление на въздушното движение (ЕМУВД). Настоящият регламент се основава на представения в рамките на този мандат доклад от 9 юли 2010 г.

               (2)

               Преди на дадено въздухоплавателно средство да бъде предоставено обслужване на въздушното движение с помощта на система за наблюдение следва да се установи неговата идентификация в съответствие с процедурите на Международната организация за гражданско въздухоплаване (ИКАО).

               (3)

               Непрекъснатостта на работа зависи от еднозначното и непрекъснато идентифициране на отделните въздухоплавателни средства, които оперират като общо въздушно движение съгласно правилата за полети по прибори в рамките на въздушното пространство на Единното европейско небе.

               (4)

               Настоящият метод за идентифициране на индивидуални въздухоплавателни средства използва дискретни кодове за транспондери на вторични обзорни РЛС („SSR кодове“), разпределени съгласно процедурите на ИКАО и аеронавигационния план за европейския регион.

               (5)

               Ръстът на трафика през последното десетилетие доведе до хроничен недостиг на дискретни SSR кодове, които да удовлетворят търсенето през пиковите периоди, и понастоящем идентифицирането на индивидуални въздухоплавателни средства в европейското въздушно пространство не може да бъде гарантирано.

               (6)

               Като начало в рамките на определена част от Единното европейско небе следва да се изгради хармонизирана възможност за ефективно използване на технологията въздух-земя за идентифициране на въздухоплавателни средства, с цел да се намали общата нужда от дискретни SSR кодове за постигането на индивидуална идентификация на въздухоплавателни средства.

               (7)

               С цел да се оптимизира наличността на дискретни SSR кодове, доставчиците на аеронавигационно обслужване, които няма да могат да използват технологията въздух-земя за идентифициране на въздухоплавателни средства, следва да осигурят по-добри и хармонизирани функции за автоматично предоставяне на SSR кодове на въздухоплавателни средства.

               (8)

               Следва да се осигури възможност за използване на технологията въздух-земя за идентифициране на въздухоплавателни средства в цялото въздушно пространство на Единното европейско небе, за да бъде задоволена нуждата от дискретни SSR кодове за идентифициране на общия въздушен трафик, опериращ по правилата за полети по прибори.

               (9)

               Облекчаването на изискванията за предоставяне на дискретни SSR кодове, когато се използва технологията въздух-земя за идентифициране на въздухоплавателни средства, може най-добре да бъде постигнато от интегрираната система за обработка на начални полетни планове, която идентифицира полетите, отговарящи на условията за предоставяне на съгласуван идентификационен код, и от доставчиците на аеронавигационно обслужване, които предоставят съгласувания идентификационен код на тези полети, след като идентифицирането на въздухоплавателното средство с помощта на технологията въздух-земя е извършено успешно.

               (10)

               Идентифицирането на въздухоплавателно средство с помощта на технологията въздух-земя може да бъде използвано само за идентифициране на дадено въздухоплавателно средство в случаите, в които доставчиците на аеронавигационно обслужване разполагат с подходящи сензори за наблюдение, функции на системата за обработка и разпространение на данните от наблюдение, функции на системата за обработка на полетни данни, комуникации въздух-земя и земя-земя, функции на дисплея на контрольора, и предвиждат процедури и обучение на личния състав.

               (11)

               Степента, в която един доставчик на аеронавигационно обслужване може действително да използва възможностите на технологията въздух-земя за намаляване на необходимостта от дискретни SSR кодове, зависи от нивото на оборудване на въздухоплавателното средство за използване на тази технология за идентифициране, от степента, в която маршрутите на това въздухоплавателно средство са покрити от системи, предоставящи такава функционална възможност, и от основното изискване да се осигури ефикасна и безопасна експлоатация.

               (12)

               Контрольорите следва да получават предупреждения за непреднамерено предоставяне на един и същ SSR код на повече от едно въздухоплавателно средство, за да се предотврати погрешното идентифициране на въздухоплавателни средства.

               (13)

               Еднородното прилагане на специфични процедури във въздушното пространство на Единното европейско небе е от изключително значение за постигането на оперативна съвместимост и непрекъснатост на работата.

               (14)

               Всички промени в съоръжения и услуги вследствие прилагането на настоящия регламент, следва да бъдат отразени от държавите-членки в Европейския план за въздухоплаване на ИКАО чрез обичайната процедура за изменения.

               (15)

               Настоящият регламент не следва да обхваща военните операции и учения, посочени в член 1, параграф 2 от Регламент (ЕО) № 549/2004.

               (16)

               С оглед на поддържането или повишаването на съществуващите равнища на безопасност на операциите от държавите-членки следва да се изисква да гарантират, че заинтересованите страни извършват оценка на безопасността, включваща процеси за определяне на опасностите и за оценка и намаляване на риска. Хармонизираното прилагане на тези процеси спрямо системите, обхванати от настоящия регламент, налага определянето на конкретни изисквания за безопасност по отношение на всички изисквания за оперативна съвместимост и експлоатационни характеристики.

               (17)

               В съответствие с Регламент (ЕО) № 552/2004 правилата за въвеждане на оперативната съвместимост следва да описват конкретните процедури за оценка на съответствието, които се прилагат за оценка на съответствието или на годността за използване на компонентите, както и за проверка на системите.

               (18)

               Когато обслужването на въздушното движение се предоставя предимно на въздухоплавателни средства, опериращи като общ въздушен трафик под военно наблюдение, е възможно ограничения, свързани с възлагането на поръчки, да попречат на спазването на настоящия регламент.

               (19)

               Мерките, предвидени в настоящия регламент, са в съответствие със становището на Комитета за единно небе,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   Настоящият регламент определя изискванията относно системите, подпомагащи предоставянето на информация за наблюдение, техните компоненти и свързаните с тях процедури, с цел осигуряване на еднозначна и непрекъсната индивидуална идентификация на въздухоплавателни средства в рамките на ЕМУВД.
   Член 2
   Приложно поле
   1.   Настоящият регламент се прилага за верига за наблюдение, състояща се от:

               а)

               бордови компоненти на системи за наблюдение, както и свързаните с тях процедури;

               б)

               наземни системи за наблюдение, техните компоненти и свързаните с тях процедури;

               в)

               системи и процедури за обслужване на въздушното движение и по-специално системи за обработка на полетни данни, системи за обработка на данни от наблюдения и системи за взаимодействие човек-машина;

               г)

               комуникационни системи земя-земя, въздух-земя, техните компоненти и свързаните с тях процедури, използвани за разпространението на данните от наблюдението.

         2.   Настоящият регламент се прилага за всички полети, изпълнявани като общо въздушно движение съгласно правилата за полети по прибори в рамките на въздушното пространство, определено в член 1, параграф 3 от Регламент (ЕО) № 551/2004 на Европейския парламент и на Съвета (3).
   Член 3
   Определения
   За целите на настоящия регламент се прилагат определенията от член 2 от Регламент (ЕО) № 549/2004.
   Прилагат се също и следните определения:

               1.

               „идентификация на въздухоплавателното средство“ означава група от букви, цифри или комбинация от тях, която или е идентична на или е кодираният еквивалент на позивната на въздухоплавателното средство, която трябва да се употребява в комуникацията въздух-земя и която се използва, за да се идентифицира въздухоплавателното средство в комуникациите земя-земя по обслужването на въздушното движение;

               2.

               „SSR код“ означава един от 4 096 кода за идентифициране на вторични обзорни РЛС, който може да бъде предаван от бордови компоненти на системи за наблюдение;

               3.

               „дискретен SSR код“ означава четирицифрен код за идентифициране на вторична обзорна РЛС, чиито две последни цифри не са „00“;

               4.

               „идентификация въздух-земя на въздухоплавателни средства“ означава идентификацията на въздухоплавателно средство, която се предава от бордови компоненти на системите за наблюдение посредством система за наблюдение въздух-земя;

               5.

               „идентификационен код“ означава индивидуален SSR код, предоставен със специално предназначение;

               6.

               „прелитане“ означава полет, който навлиза в даден участък от въздушното пространство, идвайки от прилежащ участък, преминава през дадения участък и го напуска, навлизайки в съседен участък;

               7.

               „пристигащ полет“ означава полет, който навлиза в даден участък от въздушното пространство, идвайки от прилежащ участък, преминава през дадения участък и се приземява в точка, намираща се в този участък;

               8.

               „заминаващ полет“ означава полет, който започва на летище в даден участък от въздушното пространство, преминава през този участък, след което или се приземява на летище в същия участък или го напуска, навлизайки в съседен участък;

               9.

               „оператор“ означава лице, организация или предприятие, осъществяващо или предлагащо услуги по експлоатация на въздухоплавателни средства;

               10.

               „списък за разпределяне на кодове“ означава документ, в който е описано общото разпределение на SSR кодовете по държави-членки и органи за обслужване на въздушното движение, които са съгласувани между държавите-членки и публикувани в аеронавигационен план на ИКАО за европейския регион.

               11.

               „верига за съвместно наблюдение“ означава верига на наблюдение, изискваща както наземни, така и бордови компоненти за определяне на елементите на данните от наблюдението;

               12.

               „интегрирана система за обработка на начални полетни планове“ означава система в Европейската мрежа за управление на въздушното движение, посредством която се предоставя централизирана услуга за полетно планиране и разпространение и която се занимава с приемане, потвърждаване и разпространение на полетни планове във въздушното пространство, попадащо в обхвата на настоящия регламент;

         Член 4
   Изисквания относно експлоатационните характеристики
   1.   Държавите-членки, отговорни за предоставяне на обслужване на въздушното движение във въздушното пространство, определено в приложение I, гарантират, че е създадена възможност за използване на индивидуална идентификация на въздухоплавателни средства с помощта на технологията за идентифициране въздух-земя при:

               а)

               поне 50 % от всички прелитания на определения участък от въздушното пространство на дадената държава-членка; и

               б)

               поне 50 % от общия брой на всички пристигащи и заминаващи полети в рамките на определения участък от въздушното пространство на дадената държава-членка.

         2.   Доставчиците на аеронавигационно обслужване гарантират, че най-късно до 2 януари 2020 г. съвместната верига за наблюдение ще разполага с необходимите функционални възможности, позволяващи на доставчиците да прилагат индивидуална идентификация на въздухоплавателни средства с помощта на технологията въздух-земя за идентифициране на въздухоплавателни средства.
   3.   Доставчиците на аеронавигационно обслужване, използващи индивидуална идентификация на въздухоплавателни средства с помощта на технологията въздух-земя за идентифициране на въздухоплавателни средства, гарантират, че спазват изискванията, определени в приложение II.
   4.   Доставчиците на аеронавигационно обслужване, ползващи индивидуална идентификация на въздухоплавателни средства с помощта на дискретни SSR кодове извън въздушното пространство, определено в приложение I, гарантират, че спазват изискванията, определени в приложение III.
   5.   Доставчиците на аеронавигационно обслужване гарантират, че:

               а)

               са инсталирани системите, посочени в член 2, параграф 1, букви б), в) и г), доколкото това е необходимо за спазване на изискванията, определени в параграфи 3 и 4 от настоящия член;

               б)

               са инсталирани системите или са въведени процедурите, посочени в член 2, параграф 1, букви б), в) и г), доколкото това е необходимо, за да бъдат информирани контрольорите, когато е налице непреднамерено повторно предоставяне на SSR кодове.

         6.   Държавите-членки гарантират, че:

               а)

               частите от въздушното пространство, посочени в точка 1 от приложение II, са декларирани пред службата за централизирано планиране на полети и разпределение, с цел подкрепа на изискванията на параграфи 1 и 2 от настоящия член и буква б) от настоящия параграф;

               б)

               интегрираната система за обработка на начални полетни планове информира всички заинтересовани доставчици на аеронавигационно обслужване за полетите, които отговарят на условията за ползване на идентификационния код, посочен в буква в);

               в)

               даден идентификационен код се съгласува между всички държави-членки и се координира с трети европейски държави с цел определянето му само на въздухоплавателни средства, при които индивидуалната идентификация се извършва с помощта на технологията въздух-земя за идентифициране на въздухоплавателни средства.

         Член 5
   Изисквания за безопасност
   1.   Държавите-членки гарантират, че всички промени в съществуващите системи, посочени в член 2, параграф 1, букви б), в) и г), или въвеждането на нови системи, се предхождат от оценка на безопасността, включително определяне на заплахите, оценка на риска и възможностите за намаляването му, извършвана от заинтересованите страни.
   2.   За целите на оценката на безопасността, посочена в параграф 1, се спазват най-малко изискванията, определени в приложение IV.
   Член 6
   Съответствие или годност за използване на компонентите
   Преди издаването на декларацията на ЕО за съответствие или годност за използване, предвидена в член 5 от Регламент (ЕО) № 552/2004, производителите на компоненти за системите, посочени в член 2, параграф 1 от настоящия регламент, или техните упълномощени представители, установени в Съюза, оценяват съответствието или годността за използване на тези компоненти в съответствие с изискванията, определени в приложение V.
   Въпреки това, процедурите за сертифициране, които съответстват на Регламент (ЕО) № 216/2008 на Европейския парламент и на Съвета (4), се считат също за приемливи процедури за оценката на съответствието на компонентите, ако в рамките на тези процедури се доказва съответствие с приложимите изисквания относно експлоатационните характеристики и безопасността, предвидени в настоящия регламент.
   Член 7
   Проверка на системите
   1.   Доставчиците на аеронавигационно обслужване, които могат да докажат или са доказали, че изпълняват условията, посочени в приложение VI, провеждат проверка на системите, посочени в член 2, параграф 1, букви б), в) и г), съгласно изискванията, изложени в приложение VII, част А.
   2.   Доставчиците на аеронавигационно обслужване, които не могат да докажат, че изпълняват условията, посочени в приложение VI, възлагат на нотифициран орган проверката на системите, посочени в член 2, параграф 1, букви б), в) и г). Тази проверка се провежда в съответствие с изискванията, изложени в приложение VII, част Б.
   3.   Процесите на сертифициране, отговарящи на изискванията на Регламент (ЕО) № 216/2008, се считат за приемливи процедури за проверка на системите, ако в рамките на тези процеси се доказва съответствие с приложимите изисквания относно експлоатационните характеристики и безопасността, предвидени в настоящия регламент.
   Член 8
   Допълнителни изисквания за доставчиците на аеронавигационно обслужване
   1.   Доставчиците на аеронавигационно обслужване гарантират, че всички техни ангажирани в тази област служители, са надлежно запознати с изискванията, определени в настоящия регламент и са подходящо обучени за служебните си задължения.
   2.   Доставчиците на аеронавигационно обслужване:

               а)

               изготвят и поддържат работни наръчници, съдържащи необходимите инструкции и информация, позволяващи на съответните служители да прилагат настоящия регламент;

               б)

               гарантират, че наръчниците, посочени в буква а), са достъпни и актуални, като актуализацията и разпространението им са обект на съответно управление на качеството и на конфигуриране на документацията;

               в)

               гарантират, че работните методи и оперативните процедури са в съответствие с настоящия регламент.

         Член 9
   Допълнителни изисквания за операторите
   1.   Операторите предприемат необходимите мерки, за да гарантират, че персоналът, експлоатиращ и поддържащ оборудване за наблюдение, е надлежно запознат със съответните разпоредби на настоящия регламент, че е подходящо обучен за служебните си задължения, както и че в пилотската кабина са на разположение инструкции за използване на това оборудване.
   2.   Операторите предприемат необходимите мерки, за да гарантират, че идентификация по технологията въздух-земя за идентифициране на въздухоплавателни средства е предоставена на въздухоплавателно средство, когато това се изисква оперативно, както е посочено в член 4, параграфи 1 и 2.
   3.   Операторите гарантират, че настройките за идентифициране на въздухоплавателното средство по технологията въздух-земя, посочена в параграф 4, са в съответствие с точка 7 „идентификация на въздухоплавателното средство“ на полетния план, посочена в точка 2 от приложението към Регламент (ЕО) № 1033/2006 на Комисията (5).
   4.   Операторите на въздухоплавателните средства, които могат да променят по време на полета своята идентификация по технологията въздух-земя, посочена в параграф 2, гарантират, че тази идентификация не се променя по време на полета, освен ако това не бъде изискано от доставчика на аеронавигационно обслужване.
   Член 10
   Допълнителни изисквания за държавите-членки
   Държавите-членки гарантират спазването на настоящия регламент, включително публикуването на съответната информация в националните сборници за публикуване на аеронавигационна информация.
   Член 11
   Изключения
   1.   В специалния случай на участъци, в които обслужването на въздушното движение се извършва от военни единици или под военен надзор и когато ограничения, свързани с възлагането на поръчки, препятстват спазването на член 4, параграф 2, държавите-членки съобщават на Комисията най-късно до 31 декември 2017 г. датата за постигане на съвместимост с технологията въздух-земя за идентифициране на въздухоплавателни средства, която не може да бъде по-късно от 2 януари 2025 г.
   2.   След консултация с управителния орган на мрежата и не по-късно от 31 декември 2018 г., Комисията може да направи преглед на изключенията, съобщени по параграф 1, които могат да се отразят значително на ЕМУВД.
   Член 12
   Влизане в сила и прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 9 февруари 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 ноември 2011 година.

            За Комисията

            Председател

         José Manuel BARROSO

      (1)  ОВ L 96, 31.3.2004 г., стр. 26.

      (2)  ОВ L 96, 31.3.2004 г., стр. 1.

      (3)  ОВ L 96, 31.3.2004 г., стр. 20.

      (4)  ОВ L 79, 19.3.2008 г., стр. 1.

      (5)  ОВ L 186, 7.7.2006 г., стр. 46.

      ПРИЛОЖЕНИЕ I

         Въздушно пространство, посочено в член 4, параграфи 1 и 4

      Въздушното пространство, посочено в член 4, параграфи 1 и 4, включва следните райони за полетна информация (FIR) и горни райони за полетна информация (UIR):

                  1.

                  FIR Виена;

                  2.

                  FIR Прага;

                  3.

                  FIR/UIR Брюксел;

                  4.

                  FIR Бордо, Брест, Марсилия, Париж и Реймс, и UIR Франция;

                  5.

                  FIR Ланген, Бремен и Мюнхен, и UIR Хановер и Рейн;

                  6.

                  FIR Атина и UIR Гърция;

                  7.

                  FIR Будапеща;

                  8.

                  FIR/UIR Бриндизи, FIR/UIR Милано, FIR/UIR Рим;

                  9.

                  FIR Амстердам;

                  10.

                  FIR Букурещ.

      ПРИЛОЖЕНИЕ II

         Експлоатационни изисквания, посочени в член 4, параграф 3

                  1.

                  Участъци от въздушното пространство, в които е установена индивидуална идентификация на въздухоплавателни средства с помощта на технологията въздух-земя за идентифициране на въздухоплавателни средства, се декларират пред службата за централизирано планиране на полети и разпределение, за да бъдат въведени в интегрираната система за обработка на начални полетни планове.

                  2.

                  С изключение на случаите, когато някое от условията, определени в точка 3, се прилага, идентификационният код, установен в съответствие с член 4, параграф 6, буква в), се задава на заминаващо въздухоплавателно средство или на въздухоплавателно средство, за което се изисква промяна на кода в съответствие с параграф 6, когато:

                              а)

                              идентификацията на въздухоплавателното средство по технологията въздух-земя отговаря на съответните данни в полетния план за това въздухоплавателно средство;

                              б)

                              интегрираната система за обработка на начални полетни планове е подала информация, че въздухоплавателното средство отговаря на условията за задаване на идентификационния код.

                  3.

                  Въздухоплавателните средства, посочени в точка 2, не получават идентификационен код, ако едно от следните условия е приложимо:

                              а)

                              в резултат на непредвидени смущения в работата на наземния датчик за наблюдения доставчикът на аеронавигационно обслужване е въвел аварийни мерки, които изискват задаването на дискретни SSR кодове на въздухоплавателни средства;

                              б)

                              извънредни спешни военни мерки изискват доставчиците на аеронавигационно обслужване да задават на въздухоплавателните средства индивидуални SSR кодове;

                              в)

                              въздухоплавателно средство, което отговаря на условията за задаване на идентификационния код, установен в съответствие с член 4, параграф 6, буква в), напусне по какъвто и да е начин въздушното пространство, посочено в точка 1.

                  4.

                  Въздухоплавателните средства, на които не е зададен идентификационен код, установен в съответствие с член 4, параграф 6, буква в), получават SSR код, който е съобразен със списъка за разпределяне на кодове, съгласуван между държавите-членки и координиран с трети държави в Европа.

                  5.

                  Когато на въздухоплавателното средство бъде зададен SSR код, при първа възможност се извършва проверка, потвърждаваща, че SSR кодът, въведен от пилота, е идентичен със зададения на полета.

                  6.

                  SSR кодове, зададени на въздухоплавателни средства, прехвърлени от доставчици на аеронавигационно обслужване от съседни държави, се проверяват автоматично, за да се установи дали зададените кодове могат да бъдат запазени в съответствие със списъка за разпределяне на кодове, съгласуван между държавите-членки и координиран с трети държави в Европа.

                  7.

                  Със съседните доставчици на аеронавигационно обслужване, които осъществяват индивидуална идентификация на въздухоплавателни средства с помощта на дискретни SSR кодове, се сключват официални договорености, които съдържат като минимум:

                              а)

                              задължение за съседните доставчици на аеронавигационно обслужване въздухоплавателните средства, да прехвърлят въздухоплавателните средства с проверени дискретни SSR кодове, зададени в съответствие със списъка за разпределяне на кодове, съгласуван между държавите-членки и координиран с трети държави в Европа;

                              б)

                              задължение да се уведомяват приемащите органи за всяка наблюдавана нередност в работата на бордови компоненти на системите за наблюдение.

      ПРИЛОЖЕНИЕ III

         Експлоатационни изисквания, посочени в член 4, параграф 4

      Отделните системи, използвани за оценка на SSR кодове, трябва да имат следните функционални възможности:

                  а)

                  на въздухоплавателните средства се задават автоматично SSR кодове в съответствие със списъка за разпределяне на кодове, съгласуван между държавите-членки и координиран с трети държави в Европа;

                  б)

                  SSR кодове, зададени на въздухоплавателни средства, прехвърлени от доставчици на аеронавигационно обслужване от съседни държави, се проверяват, за да се установи дали зададените кодове могат да бъдат запазени в съответствие със списъка за разпределяне на кодове, съгласуван между държавите-членки и координиран с трети държави в Европа;

                  в)

                  SSR кодовете се класифицират в различни категории, за да се даде възможност за диференцирано задаване на кодове;

                  г)

                  SSR кодовете от различните категории, посочени в буква в), се задават съобразно направлението на полетите;

                  д)

                  едновременното задаване на един и същи SSR код на множество полети се прави за полети, изпълнявани в посоки, които не водят до несъвместимости.

      ПРИЛОЖЕНИЕ IV

         Изисквания, посочени в член 5

                  1.

                  Изискванията към експлоатационните характеристики, определени в член 4, параграфи 3 и 4, член 4, параграф 5, буква б) и член 4, параграф 6.

                  2.

                  Допълнителните изисквания, определени в член 9, параграфи 1, 2, 3 и 4.

      ПРИЛОЖЕНИЕ V

         Изисквания за оценка на съответствието или годността за използване на компонентите, посочени в член 6

                  1.

                  Дейностите по проверката доказват съответствието на компонентите с приложимите изисквания на настоящия регламент или тяхната годност за използване, когато тези компоненти са в режим на експлоатация в условия на изпитване.

                  2.

                  Производителят управлява дейностите по оценка на съответствието и по-специално:

                              а)

                              определя подходящата среда за изпитване;

                              б)

                              удостоверява, че планът на изпитването описва компонентите в средата на изпитване;

                              в)

                              удостоверява, че планът на изпитването осигурява пълно покриване на приложимите изисквания;

                              г)

                              осигурява съвместимостта и качеството на техническата документация и на плана за изпитване;

                              д)

                              планира организацията на изпитването, персонала, инсталирането и конфигурирането на изпитателната платформа;

                              е)

                              извършва инспекциите и изпитванията в съответствие с плана на изпитването;

                              ж)

                              изготвя протокола, представящ резултатите от проверките и изпитванията.

                  3.

                  Производителят гарантира, че посочените в член 6 компоненти, включени в изпитателната среда, отговарят на приложимите изисквания на настоящия регламент.

                  4.

                  При удовлетворително приключване на проверката за съответствие или годност за използване, производителят изготвя на своя отговорност декларацията на ЕО за съответствие или годност за използване, като посочва по-специално приложимите изисквания на настоящия регламент, които са удовлетворени от компонента, и свързаните с това условия за използване в съответствие с приложение III, точка 3 от Регламент (ЕО) № 552/2004.

      ПРИЛОЖЕНИЕ VI

         Условия, посочени в член 7, параграфи 1 и 2

                  1.

                  Доставчикът на аеронавигационно обслужване трябва да има въведени методи за докладване в своята организация, които осигуряват и доказват безпристрастността и независимостта на преценката по отношение на дейностите по проверката.

                  2.

                  Доставчикът на аеронавигационно обслужване трябва да гарантира, че персоналът, който е ангажиран в процесите на проверката, извършва проверките с възможно най-голяма професионална точност и с възможно най-голяма техническа компетентност и не е подложен на каквито и да било въздействия и стимули, особено от финансов характер, които биха могли да повлияят на преценката или на резултатите от проверките му, особено от лица или групи от лица, засегнати от резултатите от тези проверки.

                  3.

                  Доставчикът на аеронавигационно обслужване трябва да гарантира, че персоналът, който е ангажиран в процесите на проверката, има достъп до оборудване, което му дава възможност да извършва правилно необходимите проверки.

                  4.

                  Доставчикът на аеронавигационно обслужване трябва да гарантира, че персоналът, който е ангажиран в процесите на проверката, е преминал солидно техническо и професионално обучение, има задоволителни знания за изискванията за проверките, които той трябва да провежда, адекватен опит за такива операции, както и способностите, изисквани за изготвянето на декларациите, архивите и протоколите, които доказват, че проверките са били проведени.

                  5.

                  Доставчикът на аеронавигационно обслужване трябва да гарантира, че персоналът, който е ангажиран в процесите на проверката, е в състояние да провежда проверките си безпристрастно. Възнаграждението му не трябва да зависи от броя на извършените проверки или от резултатите от тези проверки.

      ПРИЛОЖЕНИЕ VII
      ЧАСТ А

         Изисквания за проверката на системите, посочена в член 7, параграф 1

                  1.

                  Проверката на системите, определени в член 2, параграф 1, букви б), в) и г), доказва съответствието на тези системи с изискванията за оперативна съвместимост, експлоатационни характеристики и безопасност на настоящия регламент, в среда за изпитване, която отразява особеностите на работната среда на тези системи.

                  2.

                  Проверката на системите, определени в член 2, параграф 1, букви б), в) и г), се извършва в съответствие с подходящи и утвърдени практики за изпитване.

                  3.

                  Инструментите, които се използват при проверката на системите, определени в член 2, параграф 1, букви б), в) и г), трябва да притежават подходящи функционални възможности.

                  4.

                  Проверката на системите, определени в член 2, параграф 1, букви б), в) и г), възпроизвежда елементите на техническото досие, което се изисква съгласно приложение IV, точка 3 от Регламент (ЕО) № 552/2004, и включва следните елементи:

                              а)

                              описание на изпълнението;

                              б)

                              протокол от проверките и изпитванията, извършени преди пускането на системата в експлоатация.

                  5.

                  Доставчикът на аеронавигационно обслужване управлява дейностите по проверката, и по-специално:

                              а)

                              определя подходящата среда за оценка на работното и техническото състояние, отразяваща особеностите на работната среда;

                              б)

                              проверява дали планът за изпитване описва интегрирането на системите, определени в член 2, параграф 1, букви б), в) и г), в работна среда и среда за техническа оценка;

                              в)

                              проверява дали планът за изпитване осигурява пълно покриване на приложимите изисквания за експлоатационните характеристики и безопасността на настоящия регламент;

                              г)

                              осигурява съвместимостта и качеството на техническата документация и на плана за изпитване;

                              д)

                              планира организацията на изпитването, персонала, инсталирането и конфигурирането на изпитателната платформа;

                              е)

                              извършва проверките и изпитванията, както е определено в плана на изпитването;

                              ж)

                              изготвя протокола, представящ резултатите от проверките и изпитванията.

                  6.

                  Доставчикът на аеронавигационно обслужване гарантира, че системите, определени в член 2, параграф 1, букви б), в) и г), работещи в среда за оценка на работата, отговарят на изискванията относно експлоатационните характеристики и безопасността на настоящия регламент.

                  7.

                  При удовлетворително завършване на проверката за съответствие, доставчиците на аеронавигационно обслужване изготвят декларация на ЕО за проверка на системите и я представят на националния надзорен орган заедно с техническото досие, в съответствие с изискванията на член 6 от Регламент (ЕО) № 552/2004.

            ЧАСТ Б

         Изисквания за проверката на системите, посочена в член 7, параграф 2

                  1.

                  Проверката на системите, определени в член 2, параграф 1, букви б), в) и г), доказва съответствието на тези системи с изискванията относно експлоатационните характеристики и безопасността на настоящия регламент, в среда за изпитване, която отразява особеностите на работната среда на тези системи.

                  2.

                  Проверката на системите, определени в член 2, параграф 1, букви б), в) и г), се извършва в съответствие с подходящи и утвърдени практики за изпитване.

                  3.

                  Инструментите, които се използват при проверката на системите, определени в член 2, параграф 1, букви б), в) и г), трябва да притежават подходящи функционални възможности.

                  4.

                  Проверката на системите, определени в член 2, параграф 1, букви б), в) и г),възпроизвежда елементите на техническото досие, което се изисква съгласно приложение IV, точка 3 от Регламент (ЕО) № 552/2004, и включва следните елементи:

                              а)

                              описание на изпълнението;

                              б)

                              протокол от проверките и изпитванията, извършени преди пускането на системата в експлоатация.

                  5.

                  Доставчикът на аеронавигационно обслужване определя подходящата работна среда и средата за техническа оценка, отразяваща особеностите на работната среда, и осигурява извършването на дейностите по проверката от нотифициран орган.

                  6.

                  Нотифицираният орган управлява дейностите по проверката, и по-специално:

                              а)

                              проверява дали планът за изпитване описва интегрирането на системите, определени в член 2, параграф 1, букви б), в) и г), в работна среда и среда за техническа оценка;

                              б)

                              проверява дали планът за изпитване осигурява пълно покриване на приложимите изисквания за експлоатационните характеристики и безопасността на настоящия регламент;

                              в)

                              осигурява съвместимостта и качеството на техническата документация и на плана за изпитване;

                              г)

                              планира организацията на изпитването, персонала, инсталирането и конфигурирането на изпитателната платформа;

                              д)

                              извършва проверките и изпитванията в съответствие с плана на изпитването;

                              е)

                              изготвя протокола, представящ резултатите от проверките и изпитванията.

                  7.

                  Нотифицираният орган гарантира, че системите, определени в член 2, параграф 1, букви б), в) и г), работещи в среда за оценка на работата, отговарят на изискванията за оперативна съвместимост, експлоатационни характеристики и безопасност от настоящия регламент.

                  8.

                  При удовлетворително приключване на задачите по проверката нотифицираният орган изготвя сертификат за съответствие по отношение на задачите, които е изпълнил.

                  9.

                  След това доставчикът на аеронавигационно обслужване изготвя декларацията на ЕО за проверка на системата и я представя на националния надзорен орган заедно с техническото досие, в съответствие с изискванията на член 6 от Регламент (ЕО) № 552/2004.